# Službeni list C 418A/19.

| | ISSN 1977-1088 |
| --- | --- |
| Službeni list
  Europske unije | C 418A |
| | |
| Hrvatsko izdanje | Informacije i objave | Godište 61.19. studenoga 2018. |

ISSN 1977-1088

Službeni list

Europske unije

C 418A

Hrvatsko izdanje

Informacije i objave

Godište 61.19. studenoga 2018.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2018/C 418 A/01 | Ured europskog javnog tužitelja (EPPO) – Oglas za slobodno radno mjesto glavnog europskog tužitelja – Luxembourg – Privremeno osoblje – razred AD 15 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2018/C 418 A/01

Ured europskog javnog tužitelja (EPPO) – Oglas za slobodno radno mjesto glavnog europskog tužitelja – Luxembourg – Privremeno osoblje – razred AD 15

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 19.11.2018 | HR | Službeni list Europske unije | CA 418/1 |
| --- | --- | --- | --- |

19.11.2018

HR

Službeni list Europske unije

CA 418/1

---

Ured europskog javnog tužitelja (EPPO)

Oglas za slobodno radno mjesto glavnog europskog tužitelja – Luxembourg

Privremeno osoblje – razred AD 15

(2018/C 418 A/01)

Ured europskog javnog tužitelja

Ured europskog javnog tužitelja (EPPO) bit će neovisno europsko tužiteljstvo odgovorno za istragu, kazneni progon i podizanje optužnica protiv počinitelja i supočinitelja kaznenih djela koja utječu na financijske interese EU-a. Uredba o EPPO-u (EU) 2017/1939 (1) stupila je na snagu 20. studenoga 2017. U skladu s člankom 120. te Uredbe, po njegovoj uspostavi EPPO će započeti s radom nakon donošenja odluke Komisije, no najkasnije tri godine od datuma stupanja na snagu Uredbe o EPPO-u.

Razdoblje između stupanja na snagu Uredbe o EPPO-u i datuma na koji će EPPO započeti s radom bit će posvećeno uspostavi tog novog tijela EU-a. U skladu s člankom 20. Uredbe o EPPO-u Komisija je odgovorna za uspostavu i početno administrativno funkcioniranje EPPO-a dok on ne stekne sposobnost za izvršavanje vlastitog proračuna.

U skladu s člankom 14. stavkom 1. Uredbe o EPPO-u, glavnog europskog tužitelja imenovat će se na mandat od sedam godina, koji se ne može obnavljati.

Položaj glavnog europskog tužitelja

U skladu s člankom 11. Uredbe o EPPO-u glavni europski tužitelj bit će voditelj Ureda europskog javnog tužitelja sa sljedećim glavnim dužnostima i odgovornostima:

| — | organizira rad EPPO-a, usmjerava njegove aktivnosti i donosi odluke u skladu s Uredbom o EPPO-u i unutarnjim poslovnikom EPPO-a; |
| --- | --- |

—

organizira rad EPPO-a, usmjerava njegove aktivnosti i donosi odluke u skladu s Uredbom o EPPO-u i unutarnjim poslovnikom EPPO-a;

| — | predstavlja EPPO prema institucijama Unije i državama članicama Europske unije te trećim stranama. |
| --- | --- |

—

predstavlja EPPO prema institucijama Unije i državama članicama Europske unije te trećim stranama.

Osim toga glavni europski tužitelj imat će sljedeće dužnosti i odgovornosti u skladu s Uredbom o EPPO-u:

| — | kolegiju EPPO-a (dalje u tekstu „kolegij”) predlaže imenovanja na položaj delegiranih europskih tužitelja te upravnog direktora EPPO-a; |
| --- | --- |

—

kolegiju EPPO-a (dalje u tekstu „kolegij”) predlaže imenovanja na položaj delegiranih europskih tužitelja te upravnog direktora EPPO-a;

| — | priprema prijedlog unutarnjeg poslovnika EPPO-a; |
| --- | --- |

—

priprema prijedlog unutarnjeg poslovnika EPPO-a;

| — | podnosi prijedlog kolegiju o osnivanju stalnih vijeća; |
| --- | --- |

—

podnosi prijedlog kolegiju o osnivanju stalnih vijeća;

| — | sudjeluje u sastancima i predsjedava sastancima stalnih vijeća u skladu s unutarnjim poslovnikom EPPO-a; |
| --- | --- |

—

sudjeluje u sastancima i predsjedava sastancima stalnih vijeća u skladu s unutarnjim poslovnikom EPPO-a;

| — | priprema redovite sastanke kolegija i predsjeda njima; |
| --- | --- |

—

priprema redovite sastanke kolegija i predsjeda njima;

| — | u roku od šest mjeseci nakon imenovanja priprema prijedlog detaljnih pravila o primjeni članka 109. Uredbe o EPPO-u (pravila o transparentnosti); |
| --- | --- |

—

u roku od šest mjeseci nakon imenovanja priprema prijedlog detaljnih pravila o primjeni članka 109. Uredbe o EPPO-u (pravila o transparentnosti);

| — | izrađuje nacrt financijskih pravila koja se primjenjuju na EPPO na temelju prijedloga koji sastavlja upravni direktor EPPO-a; |
| --- | --- |

—

izrađuje nacrt financijskih pravila koja se primjenjuju na EPPO na temelju prijedloga koji sastavlja upravni direktor EPPO-a;

| — | priprema prijedloge prihoda i rashoda EPPO-a za svaku financijsku godinu koja odgovara kalendarskoj godini, na temelju prijedloga koji sastavlja upravni direktor; |
| --- | --- |

—

priprema prijedloge prihoda i rashoda EPPO-a za svaku financijsku godinu koja odgovara kalendarskoj godini, na temelju prijedloga koji sastavlja upravni direktor;

| — | izrađuje prijedloge za provedbena pravila i programske dokumente koje donosi kolegij u skladu s člankom 114. Uredbe o EPPO-u; |
| --- | --- |

—

izrađuje prijedloge za provedbena pravila i programske dokumente koje donosi kolegij u skladu s člankom 114. Uredbe o EPPO-u;

| — | redovito se sastaje s predsjednikom Eurojusta kako bi raspravljali o pitanjima od zajedničkog interesa i, prema potrebi, sudjeluje na sastancima kolegija Eurojusta; |
| --- | --- |

—

redovito se sastaje s predsjednikom Eurojusta kako bi raspravljali o pitanjima od zajedničkog interesa i, prema potrebi, sudjeluje na sastancima kolegija Eurojusta;

| — | redovito se sastaje s voditeljima drugih relevantnih tijela EU-a kao što su Europol i OLAF te relevantnih mreža Unije (PUP); |
| --- | --- |

—

redovito se sastaje s voditeljima drugih relevantnih tijela EU-a kao što su Europol i OLAF te relevantnih mreža Unije (PUP);

| — | obavlja sve druge zadaće koje su predviđene Uredbom o EPPO-u. |
| --- | --- |

—

obavlja sve druge zadaće koje su predviđene Uredbom o EPPO-u.

Kriteriji prihvatljivosti

Kandidati koji se uzimaju u obzir u postupku odabira moraju do isteka roka za podnošenje prijava ispunjivati sljedeće minimalne kriterije:

Državljanstvo: biti državljani jedne od država članica EU-a koje sudjeluju u pojačanoj suradnji u okviru Uredbe o EPPO-u.

Radno iskustvo: biti aktivan član javnog tužiteljstva ili pravosudnih tijela i imati kvalifikacije potrebne za imenovanje na najviše tužiteljske ili pravosudne dužnosti u svojim državama članicama čija je neovisnost neupitna, imati relevantno praktično iskustvo rada u nacionalnim pravnim sustavima, financijskim istragama i u međunarodnoj pravosudnoj suradnji u kaznenim stvarima stečeno na nacionalnoj, europskoj ili međunarodnoj razini.

Jezici: kandidati moraju imati temeljito znanje jednog od jezika Unije i zadovoljavajuće znanje nekog drugog jezika Unije, kako je propisano člankom 12. stavkom 2. točkom e) Uvjeta zaposlenja ostalih službenika (UZOS) (2).

Dob: U skladu s člankom 14. Uredbe o EPPO-u, glavnog europskog tužitelja imenuje se na mandat od sedam godina, koji se ne može obnavljati. Primjenjuju se i članak 47. točka (a) i članak 52. Pravilnika o osoblju. To znači da bi glavni europski tužitelj dužnost trebao moći obavljati sedam godina te se umiroviti najkasnije u dobi od 70 godina, pri čemu se podrazumijeva da će eventualno potrebno produljenje nakon dobi od 66 godina nadležno tijelo za imenovanje odobriti automatski. To znači da kandidati ne bi smjeli imati više od 63 godine u trenutku imenovanja koje se očekuje da će stupiti na snagu 1. ožujka 2019.

Osim toga, kandidati moraju imati ispunjene sve zakonske obveze u pogledu vojne službe, dostaviti odgovarajuće pisane preporuke kojima dokazuju da mogu obavljati dužnosti te biti zdravstveno sposobni za obavljanje dužnosti.

Odabrani kandidat treba posjedovati valjano uvjerenje o sigurnosnoj provjeri razine EU Secret koju je izdalo njegovo tijelo nacionalne sigurnosti ili biti u mogućnosti pribaviti to uvjerenje.

Uvjerenje o sigurnosnoj provjeri osobe administrativna je odluka koja se izdaje nakon sigurnosne provjere koju provodi nacionalno sigurnosno tijelo čijoj nadležnosti pripada osoba, u skladu s primjenjivim nacionalnim sigurnosnim zakonima i propisima, a kojom se potvrđuje da se osobi može odobriti pristup klasificiranim informacijama do određene razine. Napominjemo da se postupak potreban za dobivanje uvjerenja o sigurnosnoj provjeri može pokrenuti isključivo na zahtjev poslodavca, a ne kandidata osobno.

Imenovanje na radno mjesto valjano je samo uz uvjet da je odabrani kandidat dobio valjani certifikat o sigurnosnoj provjeri.

Kriteriji za odabir

Od idealnog kandidata očekuje se sljedeće:

| — | najmanje petnaest godina profesionalnog iskustva u svojstvu aktivnog člana javnog tužiteljstva ili pravosudnih tijela; |
| --- | --- |

—

najmanje petnaest godina profesionalnog iskustva u svojstvu aktivnog člana javnog tužiteljstva ili pravosudnih tijela;

| — | najmanje pet godina iskustva i dokazan uspjeh u višem upravljačkom položaju u okviru kaznenog progona ili pravosudnog tijela; |
| --- | --- |

—

najmanje pet godina iskustva i dokazan uspjeh u višem upravljačkom položaju u okviru kaznenog progona ili pravosudnog tijela;

| — | najmanje pet godina radnog iskustva u svojstvu javnog tužitelja nadležnog za istrage i kazneni progon financijskih kaznenih djela. Prednost će imati kandidati koji su postigli relevantne konkretne rezultate u kaznenom progon kaznenih djela protiv financijskih interesa EU-a ili velikih prekograničnih zločina; |
| --- | --- |

—

najmanje pet godina radnog iskustva u svojstvu javnog tužitelja nadležnog za istrage i kazneni progon financijskih kaznenih djela. Prednost će imati kandidati koji su postigli relevantne konkretne rezultate u kaznenom progon kaznenih djela protiv financijskih interesa EU-a ili velikih prekograničnih zločina;

| — | ostvareni rezultati u ulogama vođe, upravitelja i komunikatora na strateškoj razini i na razini unutarnjeg upravljanja; |
| --- | --- |

—

ostvareni rezultati u ulogama vođe, upravitelja i komunikatora na strateškoj razini i na razini unutarnjeg upravljanja;

| — | da je izniman i dinamičan stručnjak sposoban za razboritu prosudbu i razvoj, komunikaciju i provedbu jasne strateške vizije za ostvarenje ciljeva EPPO-a; |
| --- | --- |

—

da je izniman i dinamičan stručnjak sposoban za razboritu prosudbu i razvoj, komunikaciju i provedbu jasne strateške vizije za ostvarenje ciljeva EPPO-a;

| — | vrhunske međuljudske vještine i vještine donošenja odluka, komunikacijske i pregovaračke vještine, sposobnost izgradnje odnosa povjerenja sa svim dionicima; |
| --- | --- |

—

vrhunske međuljudske vještine i vještine donošenja odluka, komunikacijske i pregovaračke vještine, sposobnost izgradnje odnosa povjerenja sa svim dionicima;

| — | sposobnost rada u složenom višekulturnom okruženju te mogućnost motiviranja i razvoja timova s ciljem ostvarenja njihova najvećeg potencijala; |
| --- | --- |

—

sposobnost rada u složenom višekulturnom okruženju te mogućnost motiviranja i razvoja timova s ciljem ostvarenja njihova najvećeg potencijala;

| — | dokazano shvaćanje i predanost neovisnosti i očuvanju temeljnih prava u okviru istražne/tužiteljske uloge EPPO-a; |
| --- | --- |

—

dokazano shvaćanje i predanost neovisnosti i očuvanju temeljnih prava u okviru istražne/tužiteljske uloge EPPO-a;

| — | visoke etičke standarde i osobni integritet; |
| --- | --- |

—

visoke etičke standarde i osobni integritet;

| — | odlično poznavanje institucionalnog i pravnog okvira Unije. |
| --- | --- |

—

odlično poznavanje institucionalnog i pravnog okvira Unije.

Neovisnost i izjava o sukobu interesa

U skladu s člankom 6. Uredbe o EPPO-u glavni europski tužitelj djeluje u interesu Unije kao cjeline te pri obnašanju svojih dužnosti u okviru Uredbe o EPPO-u ne smije tražiti ni primati upute ni od koga izvan EPPO-a i ni od koje države članice Europske unije ili institucije, tijela, ureda ili agencije Unije.

Kandidati se moraju obvezati da će djelovati neovisno u javnom interesu, u skladu s člankom 6. Uredbe o EPPO-u, te podnijeti izjavu o svakom interesu za koji bi se moglo smatrati da je u sukobu s njegovom neovisnošću.

Prije stupanja na dužnost glavni europski tužitelj morat će potpisati izjavu kojom se obvezuje da će djelovati neovisno u javnom interesu i prijaviti sve osobne interese, posebno obiteljske, financijske ili interese trećih strana kojima bi se stvarno ili potencijalno narušila njegova neovisnost u obavljanju dužnosti i koji bi mogli dovesti do stvarnog ili mogućeg sukoba interesa relevantnog za položaj.

Odabir i imenovanje

Glavnog europskog tužitelja imenuju Europski parlament i Vijeće zajedničkom suglasnošću nakon postupka odabira kako je navedeno u članku 14. Uredbe o EPPO-u.

Člankom 14. stavkom 3. Uredbe o EPPO-u predviđeno je da povjerenstvo za odabir sastavlja popis kvalificiranih kandidata koji su ušli u uži izbor koji se podnosi Europskom parlamentu i Vijeću Kandidati koji ne budu uvršteni na taj popis bit će obaviješteni o razlozima za tu odluku.

Povjerenstvo za odabir sastoji se od 12 osoba izabranih među bivšim članovima Suda i Revizorskog suda, bivšim nacionalnim članovima Eurojusta, članovima nacionalnih vrhovnih sudova, javnim tužiteljima na visokom položaju te renomiranim pravnicima. Jednu od tih izabranih osoba predlaže Europski parlament. Članove povjerenstva za odabir imenuje Vijeće na prijedlog Komisije.

Uvjeti zaposlenja

Na glavnog europskog tužitelja primjenjuju se Pravilnik o osoblju i Uvjeti zaposlenja ostalih službenika te pravila donesena sporazumom sklopljenim između institucija Unije za stupanje na snagu Pravilnika o osoblju i Uvjeta zaposlenja ostalih službenika. Glavnog europskog tužitelja imenuje se kao privremenog djelatnika EPPO-a u skladu s člankom 2. točkom (a) Uvjeta zaposlenja ostalih službenika. Ugovor će se sklopiti na razdoblje od sedam godina i ne može se produljiti.

Prije preuzimanja dužnosti, glavni europski tužitelj mora se podvrgnuti liječničkom pregledu kako bi se utvrdilo da je zdravstveno sposoban obavljati svoje dužnosti.

Mjesto rada je u Luxembourgu. Tijekom faze uspostave EPPO-a glavni europski tužitelj možda će morati obavljati dužnosti iz Bruxellesa.

Jednake mogućnosti

Unija primjenjuje politiku jednakih mogućnosti. S obzirom na nisku zastupljenost žena na rukovodećim položajima, posebno se ohrabruju prijave žena.

Postupak prijave

Prije podnošenja prijave kandidati moraju pažljivo provjeriti ispunjuju li sve kriterije prihvatljivosti, posebno one koji se odnose na tražene akademske kvalifikacije, radno iskustvo te jezične sposobnosti. Neispunjavanje bilo kojeg od tih uvjeta dovodi do automatskog isključivanja kandidata iz postupka odabira.

Prijava se može poslati na bilo kojem od 24 službena jezika Unije (3).

Kandidati moraju imati valjanu adresu e-pošte. Ta će se adresa upotrijebiti za potvrdu njihove registracije i korespondenciju tijekom raznih faza postupka odabira. Treba ukazati na bilo kakve promjene adrese e-pošte kandidata tijekom postupka odabira.

Kako bi podnijeli prijavu, kandidati trebaju poslati svoj životopis zajedno s motivacijskim pismom na sljedeću adresu e-pošte: EU-EPPO-SELECTION-ECP@ec.europa.eu. Kandidati se pozivaju da navedu sve službene jezike EU-a koje znaju i odgovarajuću razinu znanja u skladu sa Zajedničkim europskim referentnim okvirom za jezike (4)

Kandidati će primiti poruku e-pošte kojom se potvrđuje da je njihova prijava registrirana. Imajte na umu da ako niste dobili tu e-poruku s potvrdom, prijava nije registrirana. Dodatne informacije i/ili pomoć u slučaju tehničkih problema možete zatražiti slanjem poruke e-pošte na sljedeću adresu: EU-EPPO-SELECTION-ECP@ec.europa.eu.

Rok za prijavu

Zadnji dan za registraciju je 14. prosinca 2018. u 12.00 (podne) prema briselskom vremenu. Zakašnjele prijave ne prihvaćaju se.

Važna informacija za kandidate

Kandidate podsjećamo da je rad selekcijskog odbora za odabir tajan. Izravan ili neizravan kontakt s njegovim članovima zabranjen je kandidatima i svakoj drugoj osobi koja to čini u ime kandidata. Svi upiti za dodatne informacije upućuju se na EU-EPPO-SELECTION-ECP@ec.europa.eu.

Zaštita osobnih podataka

Europska komisija osigurava da se osobni podaci kandidata obrađuju u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti osoba u vezi s obradom osobnih podataka u institucijama i tijelima EU-a i o slobodnom kretanju takvih podataka (5).

---

(1)  Uredba Vijeća (EU) 2017/1939 od 12. listopada 2017. o provedbi pojačane suradnje u vezi s osnivanjem Ureda europskog javnog tužitelja („EPPO”) (SL L 283, 31.10.2017., str. 1.). Dalje u tekstu „Uredba o EPPO-u”.

(2)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF

(3)  http://eur-lex.europa.eu/legal-content/HR/TXT/PDF/?uri=CELEX:01958R0001-20130701&qid=1408533709461&from=HR

(4)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(5)  SL L 8, 12.1.2001., str. 1.

---